  Наталья Тетерина 8-тӥ тулыспалэ 14 часын Удмуртиысь «Лудорвай» музей-заповедникын «Пирдан. Сюан шыкыслэн лушкемылкез» («Приданое. Тайна свадебного сундука») адӟытон (0+) усьтӥськоз, ивортэ ужъюртлэн пресс-службаез. Экспозициын удмуртъёслэн сюан дӥсьёссы, куэм но пужыятэм арбериос, улонын кутӥськись тӥрлык адӟытэмын луозы. Озьы ик удмурт йылолъёсъя шудэм сюан сярысь видео возьматозы. Пусъемын, сюанын удмуртъёслэн творчествозы тужгес но яркыт адӟиське. Сюан нуналэ ӵукна ик коркан выль кенлэсь пирданзэ ваньмызлы возьматыны ошыло вылэм. Нылкышнолэсь ваньбурзэ учкыны картлэн ӵыжы-выжыосыз но бускельёсыз люкаськылӥзы. Куэм шобретъёс, яркыт пужыятэм ӵушконъёс, выль кенлэн дӥсьёсыз, кышетъёсыз, пӧртэм буёло шортлэсь пужыё керттэм пыдвылъёсыз, пӧзьёсыз, воргоронлы дэрем вурыны дасямъёс, кудъёсыз матысь дыре йылпумъямын но картлы но солэн атаезлы кузьмамын луозы «Лудорвай» музей-заповедниклэн пресс-службаез«Пирдан. Сюан шыкыслэн лушкемылкез» адӟытон 18-тӥ южтолэзёзь ужалоз. Ватсалом, вашкала дыръя удмурт нылкышно пирданзэ атаеныз яке ӵыжы-выжыеныз кузьмам шыкысэ люка вылэм. Ӵапак та арберилы сӥзем адӟытон Ижкарысь Чеберлыко киужъёсъя элькун юртын ужа.  Тегъёс: Лулчеберет Удмуртия Лудорвай удмуртъёс йылолъёс  